Ψυχοκοινωνική μελέτη σεξουαλικότητας σε φοιτητές ιατρικής και σπουδαστές Τ.Ε.Ι.
Authors: Γιωτάκης Φώτιος 
Published: August 2021

Σκοπός της έρευνας είναι η περιγραφική κυρίως μελέτη των στάσεων-απόψεων, γνώσεων και εμπειριών φοιτητών Ιατρικής και σπουδαστών Τεχνολογικών Εκπαιδευτικών Ιδρυμάτων, ως επίσης και η μελέτη γνώσεων, προτιμήσεων και χρήσης αντισυλληπτικών μεθόδων. Χορηγήθηκε ανώνυμο ερωτηματολόγιο βασισμένο στο S.K.AT (Sex Knowledge and Attitude Test) σε 455 άτομα, από τα οποία οι 244 ήταν φοιτητές Ιατρικής (51.64% άνδρες, 45.49% γυναίκες, 2.87% δε δήλωσαν το φύλο τους), 148 σπουδαστές Νοσηλευτικής (15.54% άνδρες, 81.76% γυναίκες, 2.7% δε δήλωσαν το φύλο τους) και 63 σπουδαστές Φυτικής Παραγωγής (53.97% άνδρες, 38% γυναίκες, 7.94% δε δήλωσαν το φύλο τους). Μελετήθηκαν οι διαφορές ως προς το φύλο και οι διαφορές σεξουαλικότητας μεταξύ των δειγμάτων από τις τρεις σχολές, οι διαφορές των απόψεων των φοιτητών Ιατρικής από τις απόψεις φοιτητών άλλων εθνικοτήτων και οι αλληλοσυσχετίσεις μεταξύ διαφόρων μεταβλητών σεξουαλικών στάσεων, εμπειριών, γνώσεων, κοινωνικοοικονομικής κατάστασης. Από τη μελέτη των αποτελεσμάτων προέκυψαν τα εξής: 1.Οι φοιτήτριες Ιατρικής έχουν λιγότερους σεξουαλικούς μύθους, πιο φιλελεύθερες απόψεις για τις ετεροσεξουαλικές σχέσεις και την έκτρωση ως και περισσότερες γνώσεις από τους φοιτητές, αλλά έχουν λιγότερες σεξουαλικές εμπειρίες. 2.Οι άνδρες έχουν πιο φιλελεύθερη στάση για τον αυνανισμό από τις γυναίκες και επίσης αρχίζουν να αυνανίζονται σε μικρότερες ηλικίες και σε μεγαλύτερο ποσοστό από αυτές.ΕΚΤ | www.didaktorika.gr | 3 ______________________________________________________________________ 1. Οι φοιτήτριες της Ιατρικής χαρακτηρίζονται από λιγότερους σεξουαλικούς μύθους, περισσότερη φιλελεύθερη στάση για τις ετεροσεξουαλικές σχέσεις και την έκτρωση σε σχέση με τις σπουδάστριες Νοσηλευτικής και Φυτικής Παραγωγής. Κατάγονται όμως σε μεγαλύτερο ποσοστό από πόλη, το μορφωτικό επίπεδο του πατέρα τους είναι υψηλότερο και είναι υψηλότερου οικονομικού επιπέδου. 2. Η στάση των Ελλήνων φοιτητών της Ιατρικής για τις ετεροσεξουαλικές σχέσεις είναι πιό φιλελεύθερη από τη στάση των Αμερικανών και των Κινέζων συναδέλφων τους, πιό συντηρητικοί όμως στους σεξουαλικούς μύθους και την έκτρωση. Η στάση τους ως προς τον αυνανισμό είναι πιό φιλελεύθερη από εκείνη των Κινέζων και πιό συντηρητική από εκείνη των Αμερικανών. 3. Οι φοιτητές της Ιατρικής έχουν περισσότερες εμπειρίες από τους φοιτητές των άλλων σχολών, θεωρούν όμως τη στάση της οικογένεια τους περισσότερο επιτρεπτική ως προς το σεξ, από τους άλλους και δηλώνουν ότι επηρεάζονται λιγότερο από τη θρησκεία σε σχέση με τους άλλους. - Η σεξουαλική δραστηριότητα συσχετίζεται αρνητικά με τη στάση της οικογένειας και τον επηρεασμό από τη θρησκεία. - Άτομα προερχόμενα από υψηλά κοινωνικά στρώματα, όπως αυτά καθορίζονται από το επάγγελμα και το μορφωτικό επίπεδο του πατέρα, έχουν περισσότερες σεξουαλικές εμπειρίες από άτομα προερχόμενα από χαμηλά κοινωνικά στρώματα. - Οι γυναίκες έχουν περισσότερες γνώσεις για το σεξ από τους άνδρες. Γενικώς όμως οι γνώσεις είναι ανεπαρκείς. - Το προφυλακτικό είναι πρώτο σε προτίμηση και στις τρεις σχολές. Στις φοιτήτριες Ιατρικής του έκτου έτους διαπιστώνονται οι καλύτερες γνώσεις αντισύλληψης, υψηλή συχνότητα χρήσης χαπιού, αλλά και μεγαλύτερα ποσοστά έκτρωσης. 1. Οι γυναίκες, που έχουν κάνει έκτρωση, έχουν καλύτερες γνώσεις για την αντισύλληψη, επίσης προτιμούν και χρησιμοποιούν περισσότερο το αντισυλληπτικό χάπι από τις γυναίκες που δεν έχουν κάνει χρήση έκτρωσης. 2. Τις πρώτες πληροφορίες για το σεξ οι ερωτώμενοι παίρνουν από την ομάδα των συνομηλίκων τους. Τονίζεται η ανάγκη σεξουαλικής εκπαίδευσης των εκπαιδευομένων επαγγελματιών υγείας.